C.P.D. Gwalia Unedig

Mae **Clwb Pêl-droed Gwalia Unedig** () yn glwb pêl-droed i ferched yn ardal Caerdydd. Er symlrwydd, cyfeirir at y clwb yma (Cardiff City Ladies F.C.) wrth eu henw Saesneg yn unig rhag eu drysu â C.P.D. Merched Dinas Caerdydd sy'n chwarae yn Uwch Gynghrair Merched Cymru. Mae Gwalia Unedig n chwarae yng Nghynghrair Genedlaethol Merched FA Lloegr ond maent hefyd yn cystadlu yng nghystadleuaeth Cwpan Pêl-droed Merched Cymru a nhw yw'r tîm mwyaf llwyddiannus erioed yn y twrnamaint.

## Hanes
Sefydlwyd y clwb ym 1975 fel **Llanedeyrn Ladies Football Club** ar ôl gêm elusennol leol. Yn 1981 newidiwyd yr enw i *Cardiff Ladies Football Club*, ac ym 1993 cysylltodd y clwb ag C.P.D. Inter Caerdydd (clwb nad sy'n bodoli bellach ond a oedd yn un o brif glybiau Cynghrair Cymru (dynion) yn yr 1990au) a dechrau chwarae yn Stadiwm Athletau Caerdydd. Yn 1997, daeth y cysylltiad ag Inter Caerdydd i ben a newidiodd y clwb ei enw i Glwb Sir Caerdydd wrth gysylltu â Chyngor Sir Caerdydd. Yn 2001 dechreuodd y clwb bod yn gysylltiedig â C.P.D. Dinas Caerdydd, y clwb dynion proffesiynol o'r un ddinas.

Ar ddechrau tymor 2003, fodd bynnag, torrodd y clwb ei gysylltiad â endyd gwrywaidd pan bleidleisiodd ei aelodau yn erbyn cynigion y clwb dynion. Daeth y clwb, unwaith eto, yn glwb annibynnol. Er eu bod yn cael cadw defnyddio'r enw 'Cardiff City' a lliwiau cit, mae'r arfbais yn wahanol iawn, ac nid ydyn nhw bellach yn defnyddio'r llysenw enwog 'Bluebirds' (er bod cyfryngau fel BBC Sport yn cyfeirio atynt o hyd), gan ymgorffori'r ddraig goch Cymru yn lle.

Yn 2006 enillodd Cardiff City Ladies F.C. Adran Ddeheuol Uwch Gynghrair Merched Cymdeithas Bêl-droed Lloegr (''FA Women's Premier League Southern Division'') a chawsant eu dyrchafu i'r "National Division" am y tro cyntaf. Wedi iddynt ddisgyn adran yn nhymor 2007–08, cafodd y clwb ei ddyrchafu nôl i'r National Division yn 2010–11.

## Cwpan Pêl-droed Merched Cymru
]]
Oherwydd bod **CCLCF** wedi ennill Cwpan Pêl-droed Merched Cymru, mae'r clwb wedi cynrychioli Cymru yn Ewrop ac maent wedi cystadlu sawl gwaith yng Nghwpan Merched UEFA (Cynghrair y Pencampwyr Merched UEFA). Mae felly ganddynt hawl nad oes gan y tîm dynion sydd methu cystadlu yng nghystadleuaeth Cwpan Cymru bellach.

## Cartref
Dydy'r clwb bellach ddim wedi ei lleoli yng Nghaerdydd. Maes cartef y clwb bellach yw, Canolfan Chwaraeon CCB yn Ystrad Mynach, Hengoed ger Caerffili sydd i'r gogledd o'r Brifddinas.

## Strwythur
Mae'r clwb yn cynnwys sawl haen ar gyfer chwaraewyr - tîm datblygu sy'n chwarae yn yr FA Midland's Development League; Dan-16 sy'n chwarae yng Nghynghrair Menywod a Merched De Cymru; Dan-14 a Dan-13 sydd ill dau hefyd yn chwarae yn y Gynghrair i Dde Cymru.

## Carfan Tîm Cyntaf
## Anrhydeddau
* Cwpan Pêl-droed Merched Cymru (11): 1995, 2003 yn flynyddol hyd at 2010, 2012, 2013, 2016 

## Record yn Ewrop - cystadlaethau UEFA 
*Cwpan Merched UEFA 2003–04: rownd ragbrofol gyntaf, 4ydd
*Cwpan Merched UEFA 2004–05: rownd ragbrofol gyntaf, 4ydd
*Cwpan Merched UEFA 2005–06: rownd ragbrofol gyntaf, 3ydd
*Cwpan Merched UEFA 2006–07: rownd ragbrofol gyntaf, 2il
*Cwpan Merched UEFA 2007–08: rownd ragbrofol gyntaf, 4ydd
*Cwpan Merched UEFA 2008–09: rownd ragbrofol gyntaf, 4ydd
*Cynghrair Pencampwyr Merched UEFA 2009–10: rownd rhagbrofol, 3ydd

## Cyfeiriadau
## Dolenni allanol
*Gwefan Swyddogol 
*Facebook CPD Merched Dinas Caerdydd
*Twitter @cardiffcitylfc
*Gwefan Swyddogol y Lîg
*Cyfrif Twitter @theWPWL

Categori:Chwaraeon yng Nghaerdydd
[[Categori:Timau pêl-droed merched yng Nghymru]|Gwalia Unedig]